# Michael Angarano

Michael Anthony Angarano (Brooklyn, Nova York, 3 de desembre de 1987) és un actor estatunidenc de cinema i televisió.

## Biografia

Angarano va néixer a Brooklyn (Nova York), fill de la Doreen i d'en Michael Angarano, d'ascendència italiana. La seva família és propietària de tres estudis de dansa, dos a Nova York i un a Los Angeles (Califòrnia). La Kristen, la germana gran, és co-directora de l'estudi de Los Angeles i és l'encarregada dels estudis de Nova York.
Angarano va graduar-se a l'Escola Carmelitana d'Alta Crespi el 2005.

## Carrera professional

El 2000 tingué un paper petit a la pel·lícula Gairebé famosos. El seu primer gran paper fou a Little Secrets, juntament amb Evan Rachel Wood i David Gallagher. El 2004 va aparèixer en la versió cinematogràfica de la novel·la Speak, i el 2005 participà en la pel·lícula Sky High i Lords of Dogtown.
El 2007 aparegué en quatre episodis de la sisena temporada de la sèrie 24, i també va participar en Snow Angels (2007), del director David Gordon green.
El 2008 va aparèixer en la col·laboració llargament esperada entre els mestres d'arts marcials Jackie Chan i Jet Li a El regne prohibit. En aquesta pel·lícula, Michael interpreta el paper de Jason Triptikas, un adolescent de 17 anys aspirant a guerrer de kung-fu que és enviat a través del temps a l'antiga Xina en una missió per alliberar el Rei Mico.
A Gentlemen Broncos (2009), dirigida per Jared Hess, Michael interpreta un autor jove que assisteix a un campament d'escriptors de ciència-ficció on descobreix que li han robat una idea.
El 2010 va interpretar el paper de Sam Davis a la pel·lícula Ceremony, dirigida i escrita per Max Winkler. El 2011 interpretà el paper de Scott a Haywire, dirigida per Steven Soderbergh. En el repartiment també es troben Michael Douglas, Michael Fassbender, Ewan McGregor, Bill Paxton, Channing Tatum i Antonio Banderas.

## Filmografia

| Any | Pel·lícula/Sèrie | Personatge | Notes |
| 1995 | New York News | | sèrie de televisió; "Welcome Back Cotter" |
| 1996 | Dos antics bojos | Cowboy (de 3 anys) | |
| 1997 | Stranger in My Home | Drew | telefilm |
| 1997 | Childhood's End | Primer noi | |
| 1997 | Cybill | Timmy | sèrie de televisió |
| 1997 | A las duras y a las maduras | Sammy Yoder | |
| 1998 | Pretender | Patrick Harper | sèrie de televisió; "Stolen" |
| 1998 | River Red | Joven Tom | |
| 1998 | Un lloc per a la felicitat | Bicycle Kid | telefilm |
| 1998 | Another World | Steven Michael Frame | sèrie de televisió |
| 1999 | Baby Huey's Great Easter Adventure | Nick | Vídeo |
| 1999 | Música del cor | Nick de 7 anys | |
| 1999 | Set dies | Evan Hamilton | sèrie de televisió; "For the Children" |
| 1999 | As the World Turns | Matthew John "M.J." Dixon #2 | sèrie de televisió |
| 2000 | The Extreme Adventures of Super Dave | Petit Super Dave | Vídeo |
| 2000 | Gairebé famosos | William jove | |
| 2000 | The Brainiacs.com | Matt Tyler | |
| 2000-2001 | Cover Me: Based on the True Life of an FBI Family | Chance Arno | sèrie de televisió; 24 episodis |
| 2001 | Say Uncle | Nick | telefilm |
| 2001 | El racó dels secrets | Philip | |
| 2003 | Maniac Magee | Maniac (Jeffrey Lionel) Magee | telefilm |
| 2003 | My Life with Men | Ben | telefilm |
| 2003 | Seabiscuit | Joven Red Pollard | |
| 2003 | ER | Zack | sèrie de televisió; "The Greater Good" |
| 2004 | Speak | Dave Petrakis | |
| 2004 | The Dust Factory | Rocky Mazzelli | |
| 2004 | Com la vida mateixa | George Denton | sèrie de televisió; 2 episodis |
| 2005 | Dear Wendy | Freddie | |
| 2005 | Kevin Hill | Ethan Claypool | sèrie de televisió; "Only Sixteen" |
| 2005 | Summerland | Jeb Ekhart | sèrie de televisió; 2 episodis |
| 2005 | Lords of Dogtown | Sid | |
| 2005 | Sky High | Will Stronghold | |
| 2005 | La noia dels meus somnis | Dylan Jameison | |
| 2006 | Bondage | Charlie | |
| 2001-2006 | Will & Grace | Elliot | sèrie de televisió; 11 episodis |
| 2007 | 24 | Scott Wallace | sèrie de televisió; 4 episodis |
| 2007 | Snow Angels | Arthur Parkinson | |
| 2007 | Man in the Chair | Cameron Kincaid | |
| 2007 | Black Irish | Cole McKay | |
| 2007 | The Final Season | Mitch Akers | |
| 2008 | El regne prohibit | Jason Tripitikas | |
| 2009 | Gentlemen Broncos | Benjamin | |
| 2010 | Ceremony | Sam Davis | |
| 2011 | The Art of Getting By | Dustin | |
| 2011 | Red State | Travis | |
| 2011 | Haywire | Scott | |
| 2012 | Rugrats | | Curtmetratge |
| 2012 | Noah's Ark: The New Beginning | Home del poble | Veu |
| 2012 | The English Teacher | | |
| 2012 | The Brass Teapot | | |
| 2012 | Entry Level | Jake | telefilm |
| 2013 | Empire State | |
| 2013 | Max Payne: Revolution | |

## Enllaços externs

* Michael Angarano - Lloc web oficial